**Natječaj za financiranje jednomjesečnog istraživačkog boravka na Sveučilištu u Beču u 2016.**

U sklopu partnerske razmjene dogovorene između Sveučilišta u Zagrebu i Sveučilišta u Beču (Universität Wien, [www.univie.ac.at](http://www.univie.ac.at/)) pozivaju se doktorandi i postdoktorandi Sveučilišta u Zagrebu (kojima nije isteklo više od 7 godina od stjecanja doktorske titule) da se prijave na natječaj za financiranje jednomjesečnog istraživačkog boravka na Sveučilištu u Beču.

Prije podnošenja prijave kandidati trebaju dogovoriti suradnju i boravak tijekom potencijalnog istraživačkog boravka s mentorom na Sveučilištu u Beču. Dogovoreni boravak mora započeti najkasnije 1. studenoga 2016.

Stipendije se dodjeljuju doktorandima ili postdoktorandima Sveučilišta u Zagrebu. Dodatni uvjet za postdoktorande jest da im nije isteklo više od 7 godina od stjecanja doktorske titule.

Dodjeljuju se stipendije za dva kandidata.

Iznos stipendije je 1000 eura mjesečno za svakoga kandidata.

Prijava na natječaj treba uključivati (na engleskom jeziku):

Ispunjeni prijavni obrazac (za preuzimanje obrasca kliknite [OVDJE](http://www.unizg.hr/fileadmin/rektorat/Istrazivanja/Poslijediplomski/Ured_za_doktorske_studije_i_programe/Prilozi/Bec/Information_Sheet_2016.docx))  
Životopis (Europass format)  
Popis objavljenih radova  
Kratak opis istraživačkog projekta i razloge boravka u Beču, uključujući literaturu korištenu za istraživanje  
Pismo preporuke profesora sa Sveučilišta u Zagrebu  
Prihvatno pismo mentora na Sveučilištu u Beču (u pismu mora biti naveden dogovoreni period boravka).  
Potvrda sastavnice o statusu doktoranda ili postdoktoranda na Sveučilištu u Zagrebu.

**Rok za slanje prijava je 8. ožujka 2016.**

Prijave se vrše na e-mail adresu: doktorski.studiji@unizg.hr

Također, kandidati su obavezni svoju prijavu u tiskanom obliku dostaviti Uredu za doktorske studije Sveučilišta u Zagrebu na adresu:

Sveučilište u Zagrebu  
Ured za doktorske studije i programe  
Trg maršala Tita 14  
HR-10000 Zagreb

**Rok za slanje prijava u tiskanom obliku zajedno s pratećom dokumentacijom je također 8. ožujka 2016.**

Kandidate za korištenje stipendije odobrava Sveučilište u Beču. Kandidati kojima je odobreno financiranje istraživačkog boravka, po završetku boravka trebaju poslati kratak izvještaj i ispunjeni evaluacijski obrazac na sljedeću adresu:

Sveučilište u Zagrebu  
Ured za doktorske studije i programe  
Trg maršala Tita 14  
HR-10000 Zagreb

Dodatne informacije:

Prilikom obraćanja potencijalnom mentoru na Sveučilištu u Beču, kandidati trebaju priložiti kratki životopis i kratki opis svoga istraživačkoga projekta. Također, potencijalnom mentoru trebaju napomenuti da će, ukoliko im se odobri financiranje, moći ostvariti istraživački boravak u trajanju od mjesec dana. Potencijalnog mentora kandidati mogu pronaći putem poveznice [www.univie.ac.at/en/organisation/](http://www.univie.ac.at/en/organisation/). Na toj poveznici mogu se pronaći informacije o različitim istraživačkim institutima i odsjecima, opis njihove istraživačke orijentacije te informacije o pojedinim istraživačima.

Izabrani kandidati moraju sami pronaći smještaj tijekom svoga boravka u Beču.